MAX ควัก 559 ลบ. เข้าถือหุ้น “อีสเทอร์น พาวเวอร์ กรุ๊ป” สัดส่วน 6.40% รุกธุรกิจพลังงาน
MAX ควัก 559 ลบ. เข้าถือหุ้น "อีสเทอร์น พาวเวอร์ กรุ๊ป" สัดส่วน 6.40% รุกธุรกิจพลังงาน
7 ต.ค. 2562

บริษัท แมกซ์ เมทัล คอร์ปอเรชั่น จำกัด (มหาชน) หรือ MAX เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า ตามที่ประชุมคณะกรรมการบริษัทฯ ครั้งที่ 10/2562 เมื่อวันที่ 26 ก.ย.2562 ที่ประชุมมีมติเรื่องสำคัญดังนี้ ตามที่ประชุมคณะกรรมการของบริษัทฯครั้งที่ 7/2561 เมื่อวันที่ 7 ธ.ค.2561 มีมติอนุมัติให้เข้าลงทุนในบริษัท อีสเทอร์น พาวเวอร์ กรุ๊ป จำกัด (มหาชน) (EP) ซึ่งประกอบธุรกิจผลิตและจำหน่ายไฟฟ้าจากพลังงานแสงอาทิตย์ รวมจำนวนหุ้นทั้งสิ้น 46,000,000 หุ้น หรือคิดเป็นสัดส่วนร้อยละ 1.92 ของทุนจดทะเบียนชำระแล้วของ EP มูลค่าที่ตราไว้หุ้นละ 0.50 บาท ในราคาหุ้นละ 3.50 บาท เป็นจำนวนเงินรวมทั้งสิ้น 161 ล้านบาท
อีกทั้งที่ประชุมคณะกรรมการของบริษัทฯ ครั้งที่ 10/2562 เมื่อวันที่ 26 ก.ย.2562 มีมติอนุมัติให้บริษัทเข้าลงทุนในหุ้นสามัญของ EP เพิ่มเติมจากผู้ถือหุ้นเดิมอีกจำนวน 107,550,000 หุ้น ในราคาหุ้นละ 3.70 บาท หรือคิดเป็นสัดส่วนร้อยละ 4.48 ของทุนจดทะเบียนชำระแล้วเป็นจำนวนเงินรวมทั้งสิ้น 397.94 ล้านบาท ภายหลังการซื้อหุ้น สัดส่วน
การถือหุ้นใน EP เพิ่มจากเดิมในสัดส่วนร้อยละ 1.92 เป็นสัดส่วนร้อยละ 6.40 ของทุนจดทะเบียนชำระแล้ว